CELEX: 62010CA0206
Language: fi
Date: 2011-05-05 00:00:00
Title: Asia C-206/10: Unionin tuomioistuimen tuomio (viides jaosto) 5.5.2011 — Euroopan komissio v. Saksan liittotasavalta (Jäsenyysvelvoitteiden noudattamatta jättäminen — Asetus (ETY) N:o 1408/71 — 4 artiklan 1 kohdan a alakohta — Asetus (ETY) N:o 1612/68 — 7 artiklan 2 kohta — Saksan osavaltioiden sokeille, kuuroille ja vammaisille myöntämät etuudet — Asumisedellytys)

25.6.2011   
            
            
               FI
            
            
               Euroopan unionin virallinen lehti
            
            
               C 186/7
            
         Unionin tuomioistuimen tuomio (viides jaosto) 5.5.2011 — Euroopan komissio v. Saksan liittotasavalta
   (Asia C-206/10) (1)
   
   (Jäsenyysvelvoitteiden noudattamatta jättäminen - Asetus (ETY) N:o 1408/71 - 4 artiklan 1 kohdan a alakohta - Asetus (ETY) N:o 1612/68 - 7 artiklan 2 kohta - Saksan osavaltioiden sokeille, kuuroille ja vammaisille myöntämät etuudet - Asumisedellytys)
   2011/C 186/12
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio (asiamies: V. Kreuschitz)
   
      Vastaaja: Saksan liittotasavalta (asiamiehet: T. Henze ja C. Blaschke)
   
      Väliintulija, joka tukee vastaajan vaatimuksia: Alankomaiden kuningaskunta (asiamies: M. Noort)
   
      Oikeudenkäynnin kohde
   
   Jäsenyysvelvoitteiden noudattamatta jättäminen — Työntekijöiden vapaasta liikkuvuudesta yhteisön alueella 15.10.1968 annetun neuvoston asetuksen (ETY) N:o 1612/68 (EYVL L 257, s. 2) 7 artiklan 2 kohdan ja sosiaaliturvajärjestelmien soveltamisesta yhteisön alueella liikkuviin palkattuihin työntekijöihin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71 (EYVL L 149, s. 2) 4 artiklan 1 kohdan a alakohdan rikkominen, tarkasteltuna yhdessä asetuksen III osaston 1 luvun kanssa — Kansallinen lainsäädäntö, jonka mukaan osavaltiot myöntävät etuuksia vammaisille ja sokeille ainoastaan siinä tapauksessa, että etuuden saaja asuu asianomaisessa osavaltiossa — Asetuksen (ETY) N:o 1408/71 liitteessä II olevassa III jaksossa mainitut etuudet — Maksuihin perustumattoman erityisetuuden käsite
   
      Tuomiolauselma
   
   
               1)
            
            
               Saksan liittotasavalta ei ole noudattanut sosiaaliturvajärjestelmän soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97, sellaisena kuin se on muutettuna 13.4.2005 annetulla Euroopan parlamentin ja neuvoston asetuksella (EY) N:o 647/2005, 4 artiklan 1 kohdan a alakohdan, tarkasteltuna yhdessä tämän asetuksen III osaston 1 luvun kanssa, ja työntekijöiden vapaasta liikkuvuudesta yhteisön alueella 15.10.1968 annetun neuvoston asetuksen (ETY) N:o 1612/68 7 artiklan 2 kohdan mukaisia velvoitteitaan, koska se on edellyttänyt sokeille, kuuroille ja vammaisille tarkoitettujen etuuksien myöntämiseltä Saksan osavaltioiden lainsäädännön nojalla henkilöille, joihin nähden Saksan liittotasavalta on toimivaltainen jäsenvaltio, että henkilöt asuvat tai oleskelevat vakituisesti asianomaisessa osavaltiossa.
            
         
               2)
            
            
               Saksan liittotasavalta velvoitetaan korvaamaan oikeudenkäyntikulut.
            
         
               3)
            
            
               Alankomaiden kuningaskunta vastaa omista oikeudenkäyntikuluistaan.
            
         
      (1)  EUVL C 179, 3.7.2010.